钦定古今图书集成/明伦汇编/官常典/第771卷 > 册府元龟 > 《推诚》
## 钦定古今图书集成/明伦汇编/官常典/第771卷 > 册府元龟 > 《推诚》

《礼》云：“惟天下至诚为能尽其性。”又曰：“惟天下至诚为
能化”夫欲尽物之性而化之者其唯至诚乎！故古之
良二千石妙识治体推诚明之性为抚御之术简略
苛细输写心腹选任于淳质慰荐于勤励待众以信
而民不忍欺推功于下而人乐为用或因垒以喻寇
贼或刻期以遣囚系动发于衷以底于治宜乎！诏敕
之嘉奖，史册之褒纪。《传》云：“安静之吏，悃愊无华，日计
不足，月计有馀。”其是之谓乎。